CELEX: 62011CA0626
Language: hr
Date: 2013-09-26 00:00:00
Title: Predmet C-626/11 P: Presuda Suda (četvrto vijeće) od 26. rujna 2013. — Polyelectrolyte Producers Group, SNF SAS protiv Europske agencije za kemikalije (ECHA), Europske komisije, Kraljevine Nizozemske (Žalba — Europska agencija za kemikalije (ECHA) — Registracija, evaluacija i autorizacija kemikalija — Uredba (EZ) br. 1907/2006 (Uredba REACH) — Članci 57. i 59. — Tvari koje podliježu autorizaciji — Određenje akrilamida kao tvari koja izaziva najveću zabrinutost — Upis na popis tvari kandidata — Objava popisa na internetskoj stranici ECHA-e — Tužba za poništenje podnesena prije objave navedenog popisa — Dopuštenost)

23.11.2013   
            
            
               HR
            
            
               Službeni list Europske unije
            
            
               C 344/17
            
         Presuda Suda (četvrto vijeće) od 26. rujna 2013. — Polyelectrolyte Producers Group, SNF SAS protiv Europske agencije za kemikalije (ECHA), Europske komisije, Kraljevine Nizozemske
   (Predmet C-626/11 P) (1)
   
   (Žalba - Europska agencija za kemikalije (ECHA) - Registracija, evaluacija i autorizacija kemikalija - Uredba (EZ) br. 1907/2006 (Uredba REACH) - Članci 57. i 59. - Tvari koje podliježu autorizaciji - Određenje akrilamida kao tvari koja izaziva najveću zabrinutost - Upis na popis tvari kandidata - Objava popisa na internetskoj stranici ECHA-e - Tužba za poništenje podnesena prije objave navedenog popisa - Dopuštenost)
   2013/C 344/27
   Jezik postupka: engleski
   
      Stranke
   
   
      Žalitelji: Polyelectrolyte Producers Group, SNF SAS (zastupnici: R. Cana, avocat i K. Van Maldegem, avocat)
   
      Druge stranke u postupku: Europska agencija za kemikalije (ECHA) (zastupnici: M. Heikkilä i W. Broere, agenti, a kojima pomaže J. Stuyck, advocaat), Kraljevina Nizozemska (zastupnici: C. Wissels i B. Koopman, agenti), Europska komisija (zastupnici: P. Oliver i E. Manhaeve, agenti)
   
      Predmet
   
   Žalba podnesena protiv rješenja Općeg suda (sedmo prošireno vijeće) od 21. rujna 2011., Polyelectrolyte Producers Group i SNF protiv ECHA (T-1/10) kojim je odbačena kao nedopuštena tužba za poništenje Odluke Europske agencije za kemikalije (ECHA) od 7. prosinca 2009. kojom je određeno da je akrilamid (EZ br. 201-173-7) tvar koja ispunjava kriterije iz članka 57. Uredbe (EZ) br.1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, str.1.), a koja je Odluka donesena temeljem članka 59. navedene Uredbe — Akt koji se može pobijati
   
      Izreka
   
   
               1.
            
            
               Ukida se rješenje Općeg suda Europske unije od 21. rujna 2011., PPG i SNF/ECHA (T-1/10).
            
         
               2.
            
            
               Predmet se vraća Općem sudu Europske unije.
            
         
               3.
            
            
               O troškovima će se odlučiti naknadno.
            
         
      (1)  SL C 39, 11.02.2012.